标题：1073年
历史纪年
1073年是一个闰年，是农历癸丑年（牛年）；辽咸雍九年；北宋熙宁六年；西夏天赐礼盛国庆五年；越南太宁二年；日本延久五年。它的第一天在星期一开始。
通鉴记载
神宗体元显道法古立宪帝德王功英文烈武钦仁圣孝皇帝熙宁六年（辽咸雍九年）
春，正月，丁未，辽主如鸳鸯泺。
辛亥，诏奉僖祖为太庙始祖，迁顺祖神主藏夹室。孟夏祀感生帝，以僖祖配。
先是，中书奏请议僖祖神主祧迁，下两制详议。元绛等言：“自古受命之主，既以功德享有天下，皆推其本，统其尊，事其祖。商、周以契、稷有功于唐、虞之际，故谓之祖有功。若祖必有功，则夏后氏何以郊鲧乎？今太祖受命之初，立亲庙自僖祖始，僖祖以上，世数既不可复得而知，则僖祖之为始祖无疑矣。傥谓僖祖不当比契、稷为始祖，是使天下之人不复知尊祖，而子孙得以有功加其祖考也。请以始祖为僖祖之庙，庶合先王礼意。”翰林学士韩维言：“太祖皇帝睿智神武，兵不血刃，坐靖大乱，子孙遵业，万世蒙泽，功德卓然，为宋太祖，无可议者。僖祖虽为高祖，然仰迹功业，未见所因，上寻世系，又不知其所始。若以所事稷、契奉之，窃恐于古无考，而于今有所未安也。”天章阁待制孙固请特为僖祖立室，禘祫之日，以僖祖权居东向之位，以伸其尊；由太祖而下，亲近迭毁之主，皆藏诸僖祖室。礼官章衡等请以僖祖为别庙。苏棁请以僖祖祔景灵宫。
帝以固议问王安石，安石曰：“为祖立别庙，自古无此礼。姜嫄所以有别庙者，盖姜嫄禖神也，以先妣故，盛其礼与歌舞，皆序于先祖之上。不然，则周不为喾庙而立姜嫄者，何也？”帝以安石论为然，诏依绛等议。
二月，辛卯，夏人寇秦州，都巡检使刘维吉败之。
丙申，永昌陵上宫东门火。
王韶复河州，获玛尔戬妻子。
壬寅，韩绛自许州徙知大名府。
三月，己酉，诏赠熙河死事将田琼礼宾使，录其子三人，孙一人。
庚戌，置经义局，修《诗》、《书》、《周礼》三经义，命王安石提举，吕惠卿、王雱同修撰。帝欲召程颢预其事，安石不可，乃止。
辛亥，试明经诸科。
丙辰，司天监言四月朔，日当食九分。诏自丁巳避殿减膳，降天下囚罪一等，流以下释之。
己未，诏：“诸路学官，并委中书选京朝官、选人或举人充。”又诏：“诸路择举人最多州军，依五路法，各置教授一员。”
壬戌，御集英殿，赐奏名进士、明经诸科余中以下及第、出身、同出身、同学究出身，总五百九十六人。赐及第进士钱三千缗，诸科七百缗，为期集费。中，常州人也。
丁卯，宰相上表请复膳，不许。
诏进士、诸科并试明法注官。
戊辰，置诸路提点刑狱司检法官各一员，从吕惠卿请也。
庚午，封李乾德为交趾郡王。
夏，四月，甲戌朔，日当食，云阴不见。宰臣进贺，以为圣德所感，乞御殿复膳；从之。
乙亥，以朝集院为律学，置教授四员。公试习律令生员义三道，习断案生员一道，刑名五事至七事；私试义二道，案一道，刑名三事至五事。命官举人皆得入学习律令。
戊寅，知桂州沈起乞自今本路有边事，止申经略司专委处置及具以闻，从之。
自王安石用事，锐意开边，知邕州萧注，喜言兵，羡王韶等获高位，乃上疏言：“交趾虽奉朝贡，实包祸心久矣，今不取，必为后忧。”会交人为占城所败，或言其馀众不满万，可计日以取，诏以注知桂州，经略之。注入朝，帝问攻取之策，注复以为难。时起为度支判官，言南交小丑，无不可取之理；乃以起代注。起迎合安石，遂一意事攻击，交趾始贰。
乙酉，熙河经略司上河州得功将卒，王安石白帝：“士气自此益振。”帝曰：“古人谓举事则才自练，此言是也。”安石曰：“举事则才者出，不才者困，此不才者所以不乐举事也。”
壬辰，辽主如旺国崖。
甲午，定齐、徐等州保甲。
戊戌，裁定在京吏禄。
己亥，文彦博罢。
市易司既立，至果实亦官监卖，彦博以为损国体，敛民怨，致华岳山崩，为帝极言之，且曰：“衣冠之家罔利于市，搢绅清议尚所不容。岂有堂堂大国，皇皇求利，而天意有不示警者乎？”王安石曰：“华山之变，殆天意为小人发。市易之起，自为细民久困，以抑兼并尔，于官何利焉！”先是韩绛与安石协力排彦博，每议事，绛多面沮之，又置审官四院以夺其权。彦博内不平，坚求补外，帝遣中使召入，押赴枢密院者数矣。至是求去益力，遂以守司徒兼侍中、河东节度使、判阳河。
是月，始置疏浚黄河司。
先是有选人李公义者，献铁龙爪扬泥车法以浚河。其法，用铁数斤为爪形，以绳系舟尾而沉之水，篙工急棹，乘流相继而下，一再过，水已深数尺。宦官黄怀信以为可用，而患其太轻。王安石请令怀信、公义同议增损，乃别置浚川杷。其法，以巨木长八尺，齿长二尺，列于木下如杷状，以石压之；两旁系大绳，两端碇大船，相距八十步，各用滑车绞之，去来挠荡泥沙，已又移船而浚。或谓水深则杷不能及底，虽数往来无益，浅则齿碍泥沙，曳之不动，卒乃反齿向上而曳之。人皆知不可用，惟安石善其法，使怀信先试之以浚二股，又谋凿直河数里以观其效，且言于帝曰：“开直河则水势分，其不可开者，以近河每开数尺即见水，不容施功耳。今第见水师即以杷浚之，水当随杷改趋。直河苟置数千杷，则诸河浅淀，皆非所患，岁可省开浚之费几百千万。”帝曰：“果尔，甚善。闻河北小军垒当起夫五千，计合境之丁，仅及此数，一夫至用八缗。故欧阳修尝谓开河如放火，与其劳人，不如勿开。”安石曰：“劳人以除害，所谓毒天下而民从之者。”帝乃许春首兴工，而偿怀信以度僧牒十五道，公义与堂除。以杷法下北京，令都大提举大名府界金堤范子渊与通判、知县共试验之，皆言不可用。会子渊以事至京师，安石问其故，子渊意附会，遽曰：“法诚可善，第同官议不合耳。”安石大悦。至是乃置浚河司，将自卫州浚至海口，以子渊为都大提举，公义为之属。
五月，癸卯朔，湖北蛮向永晤、舒光银以其地来降。
戊申，诏兴水利，凡创水硙碾碓有妨灌溉民田者，以违制论。
乙丑，诏京东路察士人有行义者以闻。
以泸夷叛，诏遣中书检正官熊本为梓夔察访司，得以便宜措置诸夷事。
六月，丁丑，提举在京市易务奏三班借职张吉甫为上界句当公事。吉甫辞以见为李璋指使，方在降谪，一旦舍去，义所不安。帝叹曰：“吉甫虽小人，陈义甚高，贤于李清臣远矣，可遂其志。”初，韩绛宣抚，清臣从辟，会绛被贬，清臣图自全，多毁绛，故帝薄之。
辛巳，提举司天监陈绎等言《崇天厉》气后天，《明天历》朔后天，浮漏、浑仪亦各有舛戾。诏卫朴别造历，与旧历比校疏密。其浮漏、浑仪，今依新样制造，司天别测验以闻。
己丑，中书以劝课栽桑之法奏御，帝曰：“农桑，衣食之本，宜以劝民。然民不敢自力者，正为州县约此以为资，升其户等耳。旧有条禁，可申明之。”遂以其法下诸路，每岁二月终点检，栽及十分者有赏，不及七分者有罚。
王雱言：“今天下甲胄弓弩以千万计，而无一坚利者，莫若更制。其法，敛数州之所作而聚以为一，若今钱监之比，择知工事之臣，使典其职，且募良工为匠师。”从之。己亥，置军器监，以吕惠卿判监事。
是月，知南康军周敦颐卒。敦颐初因舅郑向任，为分宁主簿，有狱久不决，敦颐至，一讯立辨。调南安司理，有囚，法不当死，转运使王逵欲深治之。敦颐力与辨，逵不听，敦颐委手板，将弃官去，曰：“如此，尚可仕乎！杀人以媚人，吾不为也。”逵悟，囚得释。调桂阳令，改知南昌，富家、大姓、黠吏、恶少，不独以得罪为忧，而且以污秽善政为耻。累迁至广东转运判官，病作，遂求知南康以旧，至是卒。
敦颐信古好义，以名节自砥砺。黄庭坚称其胸怀洒落，如光风霁月。为南安司理时，通判程珦以其学为知道，使二子颢、颐往与之游。敦颐每令寻孔、颜乐处，所乐何事。颢尝曰：“自再见周茂叔后，吟风弄月以归，有吾与点也之意。”学者称为濂溪先生。
秋，七月，甲辰，辽主猎于大熊山。
乙巳，诏：“京西、淮南、两浙、江西、荆湖六路各置一铸钱监，江南、荆湖南路以十五万缗，馀以十万缗为额。”
戊申，辽乌库德?寽勒统军言部人杀其节度使以叛。己酉，辽主命分部诸军讨之。
甲寅，以旱录在京囚，死罪以下降一等，杖罪释之。
丁巳，诏：“沿边吏杀熟户以邀赏者，戮之。”
乙丑，分河北为东、西路。大名、开德、河间三府，沧、冀、博、棣、莫、雄、霸、德、滨、清、恩十一州，德清、保顺、永静、信安、保定五军为东路；真定、中山、信德、庆源四府，相、浚、怀、卫、洺、深、磁、祁、保九州，天威、北平、安肃、永宁、广信、顺安六军为西路。
丙寅夜，西北有声如硙。
辽南京奏归义、涞水两县蝗飞入宋境，馀为蜂所食。
八月，命检正中书刑房公事沈括辟官相度两浙水利。帝谓王安石等曰：“此事必可行否？”安石曰：“括乃士人，习知其利害，性亦谨密，宜不妄举。”帝曰：“事当审计，无如郏亶妄作，中道而止，为害不细也。”丁丑，括奏言：“浙西诸州水患，久不疏障，堤防川渎，多皆堙废，今若一出民力，必难成功，乞下司农贷官钱，募民兴利。”从之。
甲申，罢简州岁贡绵䌷。
甲午，赐熙河、泾原军士特支钱。
丙申，辽以枢密副使耶律仲禧为南院枢密使。
戊戌，复比闾族党之法。
九月，壬寅，置两浙和籴仓，立敛散法。
癸卯，辽主驻独卢金。
戊申，诏兴水利。
辛亥，御崇政殿，策武举。初，枢密院修武举法，不能答策者，答兵书墨义。王安石曰：“武举而试墨义，何异学究！诵书不晓理者，无补于事。先王收勇力之士皆属于军右者，欲以备御侮之用，则记诵何所施！”帝从之。至是始策试焉。
戊午，岷州首领摩琳沁以其城降。
初，王韶既复河州，会降羌叛，韶回军击之。吐蕃玛尔戬以其间据河州，韶进破诃诺木藏城，穿露骨山，南入洮州境，道狭隘，释马徒行，或日至六七。玛尔戬留其党守河州，自将尾官军。韶力战，破走之，河州复平。进攻宕州，拔之，通洮州路。摩琳沁闻先声，遂以城降。韶入岷州，于是叠、洮二州羌酋，皆相继诣军中，以城听命。军行凡五十四日，涉千八百里，得州五，斩首数千级，获牛羊马以万计。是役也，人皆传韶已全师覆没，及奏捷，帝大喜，进韶左谏议大夫、端明殿学士。
戊辰，收免行钱。
先是京师万物有行，官司所须，俱以责办，下逮贫民负贩，数有赔折。吕嘉问请约诸行利入厚薄，令纳钱以赋吏禄，与免行户祗应。而禁中卖买百货，并下杂买场务，仍置市司估物低昂，凡内外官司欲占物价，则取办焉。至是遂行之。
冬，十月，辽主如阴山，遂如西京，旋命行幸之地免其租税。
辛未，章惇击南江蛮，平之。初，湖北蛮向永晤、舒光银等各以其地归顺，独田氏有元猛者，颇桀骜难制。惇遣左侍禁李资招谕之。资褊宕无谋，亵慢夷僚，为懿州蛮所杀。惇遂进兵破懿州，南江州峒遂平。
驸马都尉张敦礼乞立《春秋》学官，不许。帝谓王安石曰：“卿尝以《春秋》自鲁史亡，其义不可考，故未置学官。敦礼好学不倦，第未知此意耳。彼但读《春秋》而不读《传》，《春秋》未易通也。”
辛巳，以复熙、河、洮、岷、叠、宕等州，御紫宸殿受群臣贺，解所服玉带赐王安石。安石固辞，曰：“陛下拔王韶于疏远之中，恢复一方，臣与二三执政奉承旨而已，不敢独当此赐。”帝又谕曰：“群疑方作，朕亦欲中止，非卿助朕，此功不成。”安石乃受赐。
甲申，朝献景灵宫。
丙戌，赈两浙、江、淮饥。
壬辰，行折二钱。
丁酉，遣使瘗熙、河战骨。
是月，开直河。时北流闭已数年，水或横决散漫，常虞壅遏。外都水监丞王令图献议，于大名第四、第五埽等处开修直河，使大河还二股故道，乃命范子渊及朱仲立领其事。开直河，深八尺，又用杷疏浚二股及清水镇河，凡退背、鱼肋河则塞之。王安石乃盛言用杷之功，若不辍工，虽二股河上流，可使行地中也。
知定州滕甫入觐，言新法之害曰：“臣始以意度其不可耳。今为郡守，亲见其害于民者。”具道所以之状。甫在定州，以上巳宴郊外，有报辽师入寇、边民有逃者，将吏大骇，请即治兵。甫笑曰：“非尔所知也。”益置酒作乐，遣人喻逃者曰：“吾在此，彼不敢动。”使各归业。明日，问之，果妄，诸将以是愧服。
韩忠彦使于辽，杨兴公劳迎，问甫所在，且曰：“滕公可谓开口见心矣！”忠彦归奏，帝喜，进甫礼部侍郎，使再任。甫着书五篇：一曰《尊主势》，二曰《本圣心》，三曰《校人品》，四曰《破朋党》，五曰《赞治道》，上之。其略曰：“陛下神圣文武，自足斡运六合。譬之青天白日，不必点缀，自然清明。”识者韪其言。
十一月，癸丑，中太一宫成。乙卯，亲祀中太一宫。
甲子，辽南院大王耶律哈哩济致仕。哈哩济尝为辽兴军节度使、东北路详衮、明达勤恪，怀柔有道。置诸宾馆及西边营田，皆自哈哩济发之。未几卒。
丙寅，诏京畿收养老弱冻馁者。
十二月，辛未，辽以知北院枢密使事耶律宜新为中京留守，以南院宣徽使耶律萨喇为南院大王。
壬辰，高丽、夏并遣使贡于辽。
历史大事
熙宁置律学
熙宁六年（1073）四月，宋神宗下令将原来的朝集殿改成律学学校，由宋朝政府拨出专款一万五千贯，然后将这本钱纳入开封府检校库放高利贷收取利息，利用息钱来养活律学学生，朝廷设置教授四名，教授的俸禄、随从人员与国子监直讲待遇一样。一般官僚士大夫均可进入学校学习，经过考试合格后由政府解决食宿等问题。学生每个月由官府主持一次考试，学习律令的学生考试大义三道，学习断案的学生亲自处理一个案件。另外，律令、断案学生都得亲自刑事案件五至七件。每个月学校主持三次考试，考试内容为大义三道、案例一道，处理刑事案件三至五件。
格列高利七世当选为教皇
额我略七世（Gregorius　VII， 约1020年—1085年5月25日），又译格列高利七世、格雷戈里七世，国瑞七世，原名希尔德布兰德（Ildebrando），于1073年4月22日被选为教宗并领此职到他逝世。额我略七世是在罗马天主教历史中的一个重要的改革者之一。在主教叙任权之争中他与神圣罗马帝国皇帝亨利四世成为对手。1073年4月21日亚历山大二世去世，额我略被选为教皇。他的对手对他当选的方式表示非常不满。这些不满是在他当选数年后提出的，因此他们可能并不表示他的选举的确不正当，而是事后他的敌人对他的攻击。不过格列高利自己承认说他的选举非常不规则，1059年所发表的法律中规定的程序没有被执行。
宣德门事件
熙宁六年（1073）二月，宰相王安石随从宋神宗去观灯，骑马直接进入宣德门，宫廷卫士大声叱骂王安石，并打伤了王安石的坐骑。王安石怒不可遏，建议宋神宗将这些卫士送往开封府治罪，罢免宦官一人，宋神宗答应了他的要求。但王安石意犹未尽，似乎尚未泄其私愤，同时他怀疑这些卫士幕后有人撑腰壮胆。于是王安石在宋神宗面前再一次提起旧事，认为自己从前曾与宰相曾公亮一道陪伴宋神宗，都是在宜德门里面才下马，此事会不会与自己平常遇事总要实事求是有关。宋神宗自己也承认在作亲王时，地位比宰相低得多，自己都可以从宣德门里面下马。而枢密使文彦博则承认自己一直是从宣德门外下马。此时，御史章惇上书弹劾王安石，节外生枝，他认为宫廷卫士是保卫皇帝的，宰相非礼，卫士进行阻止是合情合理的，而开封府官员迎合宰相之意，判处卫士杖刑，假如这样定罪，今后卫士还敢尽心尽职吗？宋神宗审阅章惇奏章后，认为章惇言之有理，但宋神宗并未因此而追究王安石的责任。于是宋神宗下令对审讯宫廷卫士的开封府判官梁彦明、推官陈忱进行严肃处理，各罚铜十斤。
熙宁详定职田
熙宁六年（1073）三月，宋神宗再次下令规定在职地方官职田的具体数量。藩府州知州，如益州（今四川成都）、太原府（今山西太原）、江宁府（今江苏南京）等军十顷；其余各军、监地方行政长官七顷；藩府通判八顷；节镇通判七顷；其余各州六顷；藩府留守、节度使、观察判官五顷；节镇留守四顷；州一级其他官僚一律三点五顷，州一级防御使、观察使及军、监判官三顷。万户以上县令六顷，县丞四顷，不足一万户的县令五顷，县丞三顷，不足五千户的县令四顷，县丞二点五顷，各县主簿、县尉职田数量分别为县令职田的一半。发运使、副使、转运使、副使与节镇知州职田数量相同，发运判官、转运官、提举常平仓与藩府通判数量相等；发运司勾当公事、转运司管勾文字、提点刑狱司检法官七顷。各州军事长官总管十五顷，路分钤辖十顷，安抚司都监、路分都监、州钤辖七顷，藩府都监五顷，走马承受、各州都监、都同巡检都大巡河等四顷，巡检、堡寨都监、寨主三点五顷。等等。这是宋神宗以来以地方官职田数量的又一次明确规定。
熙宁颁布免行法
北宋都城开封官府衙门所需要的一切物资，均由京师诸行供应。但由于各级官吏上下其手，多多索取财物，各行所费钱财往往在官府所需物资的十倍以上，因而一些商贩、贫困百姓因作行户而破产者比比皆是。于是开封府肉行（供应官府肉类）的徐中正等人上书，建议由行户交纳免行钱后，行户的物资便不再送往官衙门。熙宁六年（1073）四月，宋廷下令在市易务下专门设立“详定行户利害所”机构，具体负责制定免行法。八月，详定行户利害所颁布了免条例，按照各行获利的多寡向政府交纳免行钱，由吏人和免行户共同负责征收，免除各行对官府衙门的物资供应。此后，宫廷及官府衙门所需一切物资的买卖全由杂卖场、杂买务等根据市易所估物资价格的高低进行买卖。
熙宁颁布保马法
熙宁五年（1072）五月，宋神宗下诏开封府范围内允许愿意喂养官马的保甲养马，同时命令开封府提点刑狱司于陕西路所买官买中，除良马而外，其余的均可由保甲喂养，每年保甲所养马最多不超过三千匹，经过一段时间的试验，熙宁六年（1073）八月，政府颁布了养马法，将养马法从开封府范围内推广到了京东、京西、河北、河东、陕西五路。养马法的主要内容包括；五路义勇、保甲愿意喂养官马者，每户可养一匹，家产多者可喂养两匹，马匹或由官府牧马监配给，或由官府出钱由养马户自买，不许强迫农户养马，开封府养马不得超过三千匹，其余五路不得超过五千匹。保甲可以骑所养马追捕盗贼，但乘骑不得超过三百里。开封府范围内养马户免纳二百五十束粮草，官府还预付一定钱给养马户作为酬金，其余的五路养马户每年免除折变、沿纳钱。各路三等户以上养马户一律每十户为一保，四等、五等户每十户为一社，保户独力养马，官马死后由保户负责赔偿。社户所养官马死后，则由同社各户共同赔偿，但只赔偿原来所定价格的一半。官府每年检查一次，检查养马户所养马匹的肥瘦。曾布等人所编成《养马法》共十四条，除开封府而外，其余五路委派转运司、经略司、州县地方官视具体情况而定。